Diari Oficial de la Generalitat Valenciana


Sumari del DOGV 5160, del 22-12-2005 (2005/13402)

Informació pública de l'extracte de les bases i aprovació de la convocatòria per a cobrir en propietat una plaça d'agent de la policia local.
---------------------------------------------------------------------------------------------------------------------------------------------

### Dades del document

Número de DOGV
:   5160

Data del DOGV
:   22-12-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/13212


Data del document
:   21-11-2005

Organisme emissor
:   Ajuntament d'Aldaia

Tipus de document
:   Convocatòria

Descriptors 

:   * Aldaia
    * administració local
    * policia
    * concurs administratiu

Informació pública de l'extracte de les bases i aprovació de la convocatòria per a cobrir en propietat una plaça d'agent de la policia local. [2005/M13452]
  
Per acord de la Junta de Govern Local, de data 15 de novembre de 2005, es va aprovar l'acord següent:
  
La Comissió de Govern de l'Ajuntament d'Aldaia, en sessió celebrada el dia 20 de maig de 2003, va aprovar l'oferta d'ocupació de l'Ajuntament d'Aldaia per a l'any 2003, publicada en Diari Oficial de la Generalitat Valenciana de data 23 de juny de 2003, número 4528, pàgina 17834.
  
Efectuat el procés selectiu, va ser declarada deserta una de les places, per la qual és procedent tornar a convocar-la per tal de cobrir les places oferides en 2003.
  
Les bases que han de regir el procediment de selecció s'aprovaren per Comissió de Govern, de data 12 de febrer de 2002, publicades en el Butlletí Oficial de la Província de València el 23 de març de 2002 i Diari Oficial de la Generalitat Valenciana de data 22 d'abril de 2002, i d'acord amb els documents que es troben en l'expedient, per no haver-se produït modificació en la normativa que regula els procediments selectius d'agents de la policia local, es considera convenient remetre's a estes, tret d'allò referent al nombre de places convocades, i no reiterar-les en la publicació.
  
Per tot això, en virtut de les atribucions que conferixen l'article 21.1.g) de la Llei 7/1985, de 2 d'abril, modificada per Llei 11/1999, de 21 d'abril, i l'article 41, en els apartats 14, 25 i 27 del Reglament d'Organització, Funcionament i Règim Jurídic de les Entitats Locals, aprovat per Reial Decret 2.568/86, de 28 de novembre, i la Resolució de l'Alcaldia número 233/1999, de 8 de juliol, per la qual es delega en la Comissió de Govern la facultat d'aprovació de les bases de processos selectius.
  
La Junta de Govern Local acorda:
  
Primer
  
Aprovar la convocatòria per a la provisió d'una plaça d'agent de la policia local, declarada deserta en el seu dia, procedent de l'oferta d'ocupació de 2003, els efectes de la qual queden demorats en la data de publicació del present acord en el Diari Oficial de la Generalitat Valenciana i en Butlletí Oficial de la Província de València de la convocatòria.
  
Les bases que han de regir la convocatòria per a cobrir en propietat una plaça de policia local, es troben publicades en Butlletí Oficial de la Província de València de 23 de març de 2002 tret del nombre de places convocades.
  
Segon
  
Que s'execute en forma legal, facultant l'Alcaldia, la resolució de tots els actes que es deriven de l'execució del present acord, inclosos els possibles recursos que s'hi puguen formular.